Universis presentes litteras inspecturis, R[enaudus], decanus Autisiodorensis (sic), salutem in Domino. Noveritis quod cunstitutus (sic) in presentia nostra dilectus consanguineus et concanonicus noster Gaufridus de Giriaco coram nobis et magistro Guiardo, officiali Autisiodorensi et canonico, et domino Arnulpho dicto Rege, canonico Nivernensi, testibus, dixit et concessit quod placebat eidem quod canonici de Tanneio prosequantur jus suum contra homines suos de Tanneyo super decimis vinearum plantatarum in terris in quibus ecclesia de Tanneio prius percipiebat decimam, et etiam perciperet, si bladum ibidem excoleretur; et si jus dictaret quod jamdicti canonici deberent habere decimam supradictam, numquam impediret. In cujus rei testimonium et munimen, presentibus litteris, ad petitionem sepedicti G[aufridi], sigillum nostrum duximus apponendum, anno Domini MºCCºXXXº quarto, mense februario.